תומאס מודלי

תומאס ב. מודלי (באנגלית: Thomas B. Modly;‏ נולד ב-15 בדצמבר 1960) הוא איש עסקים ואיש ממשל אמריקאי, שכיהן כמזכיר הצי בפועל של ארצות הברית מ-25 בנובמבר 2019 ועד 7 באפריל 2020. התפטרותו של מודלי מתפקיד זה אירעה בעקבות פיטוריו באופן מזלזל של קפטן ברט קרויזר, מפקד נושאת המטוסים תאודור רוזוולט, על שלכאורה חרג משרשרת הפיקוד כאשר קרא לעזרה לטיפול בהתפרצות של נגיף הקורונה בספינתו. מאוחר יותר נסע מודלי אל מקום מעגן הספינה בגואם, שם הוא פנה אל צוותה בפנייה שהתפרשה כחוסר כבוד. בעקבות כך הוא ספג ביקורת רחבה ועד מהרה התפטר. מודלי, שב-4 בדצמבר 2017 אושר מינויו כתת-מזכיר הצי, מילא באופן זמני את תפקיד מזכיר הצי מ-15 ביולי ועד 31 ביולי 2019, כאשר קודמו בתפקיד כמזכיר הצי, ריצ'רד ו. ספנסר, שימש אז כתת-מזכיר ההגנה וכמזכיר ההגנה בפועל. מודלי נולד וגדל בקליבלנד, אוהיו, שם הוא למד בבית הספר של שייקר הייטס, פרבר של אוהיו, אותו הוא סיים ב-1979. ב-1983 הוא סיים את לימודיו באקדמיה הימית של ארצות הברית ובהמשך למד באוניברסיטת ג'ורג'טאון ובבית הספר למנהל עסקים של אוניברסיטת הרווארד. הוא שירת שירות פעיל בצי ארצות הברית כטייס מסוקים והיה קצין בצי במשך שבע שנים. לאחר מכן הוא שימש בתפקידי ניהול בחברת Iconixx, Oxford Associates ובחברת UNC Inc. הוא גם לימד מדע המדינה באקדמיית חיל האוויר של ארצות הברית. מודלי שימש כמנהל רשת החברות הבינלאומית PricewaterhouseCoopers. הוא גם שימש כסגנו של תת-מזכיר ההגנה לניהול פיננסי וכמנהל הראשון של "המועצה העסקית להגנה" (Defense Business Board). בספטמבר 2017 הוא מונה על ידי נשיא ארצות הברית דונלד טראמפ כתת-מזכיר הצי וחודשיים לאחר מכן אושר מינויו על ידי הסנאט. ב-2 באפריל 2020, בעודו מכהן כמזכיר הצי בפועל, הדיח מודלי את קפטן ברט קרויזר מהפיקוד על נושאת המטוסים תאודור רוזוולט. מודלי אמר שהוא איבד את האמון בשיקול דעתו של קרויזר, שכן הוא טען שמפקד הספינה שלח מכתב תוך עקיפת שרשרת הפיקוד באמצעות דואר אלקטרוני בלתי מאובטח שכותרתו הייתה "ידידי אנשי זרוע האוויר של הצי היקרים" בתפוצה רחבה ("של עשרים או שלושים איש"), מבלי לכלול בה את מודלי עצמו או את ראש המבצעים הימיים. בהמשך הגיע המייל אל העיתון וושינגטון פוסט ואז התברר שרשימת הנמענים כללה עשרה אנשים בלבד: מפקדו הישיר של קרויזר, אדמירל משנה סטיוארט בייקר ושני אדמירלים נוספים בגזרת האוקיינוס השקט, עם העתקים לשבעה מפקדי ספינות של הצי. במכתב נמתחה ביקורת על ניהול התפרצות נגיף הקורונה בספינתו של קרויזר על ידי הצי, והוא המליץ לנקוט בצעדים החלטיים לטיפול בה. המכתב דלף לעיתונות. החלטתו המידית של מודלי להדיח את קרויזר מהפיקוד התקבלה בניגוד לעצתו של אדמירל מייקל גילדיי, ראש המבצעים הימיים, שטען שהנהלים הרגילים של הצי מצריכים קיום חקירה לפני נקיטה בצעד שכזה. בהמשך אמר מודלי שהוא פעל כדי למנוע חזרה על התקרית שאירעה ב-2019 שבה "נוצרה התנגשות בין מחלקת הצי לבין הנשיא" לאחר התערבותו של טראמפ במקרה של איש אריות הים אדי גלאגר. "אני שם את עצמי בנעליו של הנשיא", אמר מודלי. "שקלתי כיצד הנשיא יחוש אם הוא יצטרך להיות מעורב בהחלטות הצי. לא רציתי שהמקרה יחזור על עצמו". התקרית תוארה ככזאת שהאירה את "הפער ההולך וגדל בין הקצונה הבכירה לבין הממונים האזרחיים אליה היא כפופה". ב-6 באפריל טס מודלי לגואם, שם הוא נשא נאום בפני צוות הספינה דרך מערכת ההגברה שלה. בנאום זה הוא מתח ביקורת ושם את קרויזר ללעג, באומרו, "אם הוא היה סבור שהמידע לא יתפרסם... אזי הוא היה או תמים מדי, או טיפש מדי כדי לשמש כקצין שיפקד על ספינה כזאת, או שהוא עשה זאת בכוונה". עד מהרה דלפו הערותיו אלו של מודלי לתקשורת, בתחילה כתמליל ולאחר מכן דלפה גם הקלטת הנאום. בחלקים האחרים של נאומו אמר מודלי למלחי האנייה: "אתם לא נדרשים לאהוב" את קרוייזר, והדבר היחידי שעליהם לצפות ממפקדיהם הוא "שיטפלו בכם בהגינות ויתנו עדיפות למשימתה של הספינה". מודלי גם ניצל את נאומו כדי למתוח ביקורת על התקשורת, על ג'ו ביידן ועל סין. בשעה שנשא את נאומו, שאותו תיאר הניו יורק טיימס כ"נאום תוכחה", נקראו כמה קריאות ביניים על ידי כמה מאנשי הצוות של ה"תאודור רוזוולט". הוא בילה שלושים דקות על סיפון נושאת המטוסים. כל משך נסיעתו לגואם ארך 50 שעות והערכה היא שהיא עלתה למשלם המיסים האמריקאי יותר מ-243,000 דולר. בשל עלייתו של מודלי לסיפון הספינה, הוא נכנס לבידוד. כאשר הוא נשאל על התגובה שלו כלפי צוות הספינה, אמר מודלי שהוא עומד "מאחורי כל מילה שלו", כולל ניבולי הפה שהוא השתמש בהם כדי להדגיש את דבריו. מאוחר יותר הוא התנצל על דבריו, באומרו, "אני מאמין, בדיוק בגלל שקרויזר הוא לא תמים או טיפש, שהוא שלח את הודעת האזהרה שלו מתוך כוונה להביא אותו לידיעת הציבור במאמץ למשוך תשומת לב ציבורית למצב שאליו נקלעה הספינה. חברי הקונגרס הדמוקרטים, טד ליו מקליפורניה ורובן גייגו מאריזונה, קראו למפקח הכללי של מחלקת ההגנה לחקור אם מודלי פעל באופן בלתי ראוי כאשר הדיח את קרויזר מתפקידו. בשבוע שלאחר מכן הם שיגרו מכתב למזכיר ההגנה מארק אספר, בו הם קראו לפיטוריו של מודלי בשל הערותיו כלפי המלחים של ה"תאודור רוזוולט" ובשל החלטתו להדיח את קרויזר. חברי קונגרס דמוקרטים נוספים, כולל הסנאטור הדמוקרטי מקונטיקט ריצ'רד בלומנטל ויושבת ראש בית הנבחרים של ארצות הברית, ננסי פלוסי, הצטרפו לקריאה להדחתו של מודלי. ב-7 באפריל 2020 הגיש מודלי את התפטרותו. מודלי נשוי לרובין מודלי. לזוג ארבעה ילדים. מדיה וקבצים בנושא תומאס מודלי בוויקישיתוף סוכנויות הידיעות‏, ארה"ב: מזכיר הצי התפטר אחרי שלעג למפקד המודח של הספינה נגועת הקורונה, באתר וואלה, 8 באפריל 2020 Thomas Modly Wiki Bio: Wife, Net Worth, Salary, Age, Birthday, Family, Children, edailybuzz.com, April 8, 2020. "Thomas B. Modly > U.S. Department of Defense > Biography". Defense.gov. United States Department of Defense. McLeary, Paul (April 7, 2020). "Army's McPherson To Be New Navy Leader; Modly Submits Resignation". Breaking Defense. Werner, Ben (July 15, 2019). "Esper Officially Nominated to Lead Pentagon; SECNAV Spencer Now Acting SECDEF". USNI News. United States Naval Institute. Eaton, Sabrina (April 7, 2020). "Cleveland-area native Thomas Modly resigns as acting Navy secretary amid coronavirus firing flap". The Plain Dealer. Martin, Nichols (September 6, 2017). "President Trump to Nominate Thomas Modly for Navy Undersecretary Post". Executive Gov. Eckstein, Megan (September 11, 2017). "SOCOM's James Geurts Nominated to Serve as Navy Acquisition Chief; Modly Nominated as Under Secretary". USNI News. United States Naval Institute. "PN891 - Nomination of Thomas B. Modly for Department of Defense, 115th Congress (2017-2018)". congress.gov. November 16, 2017. Choi, David (April 2, 2020). "'Not acceptable': Navy claims it fired the captain dealing with coronavirus outbreak for sending 'blast out' email to at least 20 people with 'unclassified' system". Business Insider. Lamothe, Dan; Boburg, Shawn (April 17, 2020). "How an outbreak on the USS Theodore Roosevelt became a defining moment for the U.S. military". The Washington Post. Archived from the original on April 17, 2020. Welna, David (April 2, 2020). "USS Roosevelt Commander Removed After Criticizing Handling Of Coronavirus Outbreak". NPR.org. Kube, Courtney; Gains, Mosheh (April 2, 2020). "Navy relieves captain who raised alarm about COVID-19 on ship". NBC News. Vanden Brook, Tom (April 2, 2020). "Navy fires USS Theodore Roosevelt captain days after he pleaded for help for sailors with coronavirus". USA Today. Pickrell, Ryan (April 3, 2020). "US Navy fires the captain of the aircraft carrier stricken by a coronavirus outbreak". Business Insider. Kenney, Caitlin M. (April 2, 2020). "Captain of USS Roosevelt relieved of command after letter about coronavirus outbreak was leaked". Stars and Stripes.. Schmitt, Eric; Cooper, Helene; Gibbons-Neff, Thomas (April 7, 2020). "How a Ship's Coronavirus Outbreak Became a Moral Crisis for the Military". The New York Times. Retrieved April 7, 2020. Ryan Pickrell, Trump says he will 'get involved' in the firing of Navy aircraft carrier captain because he doesn't 'want to destroy somebody for having a bad day', Business Insider, Apr 7, 2020. Stewart, Phil; Ali, Idrees (April 6, 2020). "Trump says may jump into Navy furor after captain ridiculed in speech". Reuters. Ali, Idrees (April 8, 2020). McCool, Grant (ed.). "Ex-U.S. Navy secretary's Guam trip to ridicule commander cost taxpayers $243,000: officials". Reuters. "Transcript: Acting Navy Secretary Thomas Modly addresses USS Theodore Roosevelt crew about 'stupid' ousted captain". CNN. Larter, David (April 6, 2020). "Modly apologizes for remarks as key lawmakers call for his resignation". Defense News. Becket, Stefan (April 6, 2020). "Acting Navy secretary rips ousted captain of aircraft carrier facing coronavirus outbreak". CBS News. Ismay, John; Ziezulewicz, Geoff (April 13, 2020). "Acting Navy Secretary Slams Fired Captain as 'Stupid'". The New York Times. Archived from the original on April 18, 2020. Cooper, Helene; Schmitt, Eric; Gibbons-Neff, Thomas (April 7, 2020). "Acting Navy Secretary Resigns After Outcry Over Criticism of Virus-Stricken Crew". The New York Times. Borger, Julian (April 7, 2020). "US navy official apologises for calling captain behind coronavirus memo 'naive or stupid'". The Guardian. Lamothe, Dan (April 8, 2020). "Trip to Guam at center of top Navy official's resignation cost taxpayers over $243,000". The Washington Post. Simkin, J.D. (April 16, 2020). "COVID-19 outbreak on Theodore Roosevelt sparked by flight crews, officials believe". Navy Times. O'Brien, Connor; Seligman, Lara (April 6, 2020). "Acting Navy secretary: 'I stand by every word I said' after leak of carrier speech". Politico. Lieu, Ted W.; Gallego, Ruben (April 6, 2020). "Reps Lieu and Gallego Call for Navy Secretary's Firing in Letter to DOD". Congressman Ted Lieu (Press release). Alexandra Sternlicht, Navy Secretary Who Called Captain Of Coronavirus-Infected Ship ‘Stupid’ Resigns, Forbes, Apr 7, 2020. Fadel Allassan, Pelosi calls for removal of acting Navy secretary, axios, Apr 7, 2020. Bennett, John T. (April 7, 2020). "Navy Secretary resigns after calling fired captain behind coronavirus letter 'stupid' and 'naive'". The Independent.